ເຈົ້າໜ້າທີ່ສະຫະລັດ ໂອ້ລົມກັນໂດຍກົງ ກັບຜູ້ຕາງໜ້າ ລັດຖະບານລີເບຍ
ເຈົ້າໜ້າທີ່ສະຫະລັດ ໂອ້ລົມກັນໂດຍກົງ ກັບຜູ້ຕາງໜ້າລັດຖະບານລີເບຍ ທີ່ມີຈຸດໝາຍ ໃຫ້ຜູ້ນຳລີເບຍ ສະລະອຳນາດ.
ບັນດາເຈົ້າໜ້າທີ່ລີເບຍແລະສະຫະລັດກ່າວວ່າ ພວກຜູ້ຕາງໜ້າຂອງ ລັດຖະບານປະເທດທັງ 2 ໄດ້ທໍາການພົບປະໂອ້ລົມກັນໂດຍກົງໃນຫວ່າງໄວໆຜ່ານມານີ້ ແຕ່ທາງລັດຖະບານກຸງວໍຊິງຕັນກ່າວເນ້ນວ່າຈຸດປະສົງອັນດຽວກໍແມ່ນເພື່ອສົ່ງຂໍ້ຄວາມທີ່ຈະແຈ້ງແລະໜັກແໜ້ນໃຫ້ທ່ານກາດດາຟີ ຜູ້ນໍາລີເບຍຕ້ອງລາອອກຈາກອໍານາດໄປ ເຈົ້າໜ້າທີ່ກະຊວງການຕ່າງປະເທດສະຫະລັດທ່ານນຶ່ງກ່າວໃນວັນຈັນວານນີ້ວ່າ ການພົບ ປະກັນເທື່ອດຽວ ບໍ່ໄດ້ແມ່ນການເຈລະຈາກັນ ແລະວ່າມີຊ່ອງທາງດຽວເທົ່ານັ້ນທີ່ຈະດໍາ ເນີນຕໍ່ໄປກໍແມ່ນໃຫ້ທ່ານກາດດາຟີລາອອກຈາກອໍານາດໄປເທົ່ານັ້ນ ເຈົ້າໜ້າທີ່ທ່ານນີ້ກ່າວຕໍ່ໄປວ່າ ການໂອ້ລົມສົນທະນາກັນໄດ້ມີຂຶ້ນໃນວັນເສົາຜ່ານມານີ້ ແລະໄດ້ພົວພັນກັບທ່ານ Jeffrey Feltman ລັດຖະມົນຕີຊ່ອຍວ່າການກະຊວງການຕ່າງ ປະເທດສະຫະລັດ ແລະເປັນເຈົ້າໜ້າທີ່ສູງສຸດຂອງກະຊວງການຕ່າງປະເທດທີ່ກໍາກັບນໍາ ນະໂຍບາຍໃນພາກຕາເວັນອອກກາງ ພວກສະມາຊິກ 4 ທ່ານໃນວົງການພາຍໃນຂອງ ກາດດາຟີໄດ້ປະກອບສ່ວນໃນການໂອ້ລົມສົນທະນາກັນຄັ້ງນີ້ເຊ່ນກັນ ເຈົ້າໜ້າທີ່ສະຫະລັດກ່າວວ່າ ການພົບປະກັນນີ້ມີຂຶ້ນຫລັງຈາກມີການຕິດຕໍ່ພົວພັນກັນຊໍ້າ ແລ້ວຊໍ້າອີກຈາກບັນດາຜູ້ຕາງໜ້າຂອງທ່ານກາດດາຟີທີ່ທາງກຸງວໍຊິງຕັນຕີຄວາມໝາຍວ່າ ທໍາຄວາມພະຍາຍາມທີ່ຖືກຊັກນໍາໄປໃນທາງຜິດພາດເພື່ອປົວແປງຄວາມສໍາພັນກັນນັ້ນ ກ່ອນໜ້ານີ້ ທ່ານ Moussa Ibrahim ໂຄສົກລັດຖະບານລີເບຍບັນລະຍາຍການພົບປະ ຫາລືກັນ ທີ່ຈັດຂຶ້ນໃນປະເທດຕູນີເຊຍ ວ່າເປັນບາດກ້າວທໍາອິດໃນການໂອ້ລົມສົນທະນາ ກັນ ແລະກ່າວຕື່ມວ່າ ລັດຖະບານລີເບຍບໍ່ຢາກຖືກຜູກມັດໃນເລື່ອງກ່ຽວກັບອະດີດຜ່ານ ມາແລະຍິນດີທີ່ຈະທໍາການເຈລະຈາກັນຕື່ມອີກ ທ່ານ Ibrahim ກ່າວໃນເດືອນມິຖຸນາຜ່ານມາວ່າ ທ່ານກາດດາຟີຈະບໍ່ພິຈາລະນາທໍາການ ເຈລະຈາສັນຕິພາບໃດໆທີ່ຈະບັງຄັບໃຫ້ທ່ານລາອອກຈາກຕໍາແໜ່ງນັ້ນ